open-index/open-wikipedia-markdown huggingface dataset:
პიენცა

**პიენცა** () — ქალაქი იტალიის პროვინცია სიენაში. მოსახლეობა შეადგენს 2 231 ადამიანს (2005). 

XV საუკუნეში ქალაქის ადგილზე მდებარეობდა სოფელი კორსინიანო, რომლის მკვიდრიც იყო პაპი პიუს II, სიენის პიკოლომინების ოჯახიდან. მან უბრძანა ფლორენციელ არქიტექტორ ბერნარდო როსელინის გარდაექმნა სოფელი იდეალურ რენესანსულ ქალაქად, რაც განხორციელდა 1459 წლის შემდეგ. შენობებს შორის  მნიშვნელოვანია – საკათედრო ტაძარი და მრავალრიცხოვანი დარბაზები (პიკოლომინი, ბორჯია, კომუნალე, გონზაგა). პიენცაში პირველად გამოყენებული ქალაქის დაგეგმარების რაციონალური სქემა  შემდეგში არქიტექტორების მიერ გადატანილ იქნა ევროპის ბევრი სხვა ქალაქში. 1996 წელს,  რენესანსული პიენცა იუნესკომ მსოფლიო მემკვიდრეობის ძეგლების სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Piazza Pio II 
*პიენცას ხელოვნება და არქიტექტურა 
*Hometown Pope Makes Good (Pope Pius II and Pienza)

კატეგორია:მსოფლიო მემკვიდრეობის ძეგლები იტალიაში
მაჯურო

**მაჯურო** ( ) — მარშალის კუნძულების დედაქალაქი და უდიდესი ქალაქი. მოსახლეობა — 27 797 ადამიანი (2011 აღწერით). ქალაქი აგებულია ამავე სახელწოდების ატოლზე, რომელიც შედგება 64 მცირე კუნძულისაგან. მაჯუროს აქვს პორტი, სავაჭრო უბნები და საერთაშორისო აეროპორტი. მოსახლეობა ძირითადად ცხოვრობს **დ-უ-დ-ის** რაიონში (ჩამოთვლილი რაიონები ჩრდილოეთიდან სამხრეთით მდებარეობს): ულიგაში არის მთავარი ბიზნეს ცენტრი. აქ სულ უფრო ვითარდება ტურიზმი, ქვეყანაში არსებობს ამავე სახელწოდების უნივერსიტეტი, სკოლა და დაწყებითი სასწავლებელი. სახელმწიფო დაწესებულებები და სამთავრობო შენობები მდებარეობს დალაპის რაიონში, აქვეა რამდენიმე დიდი მაღაზიაც. ქალაქის მოსახლეობის ძირითადი ნაწილი ცხოვრობს დარიტის რაიონში, აქვე მდებარეობს მაჯურის საშუალო სკოლების უმრავლესობა. დასავლეთით ატოლზე მდებარეობს ლაურას დასახლებული უბანი, სადაც გადის დ-უ-დ-ის მთავარი მაგისტრალი. ლაურას ატოლზე მდებარეობს მაჯუროს უმაღლესი წერტილი.

ატოლის ფართობი შეადგენს 9,71 კმ²-ს, მაგრამ თუ ამ ტერიტორიას დავუმატებთ ქალაქის გარშემო არსებულ ლაგუნის ტერიტორიას, მაშინ მაჯუროს ფართობი იქნება 295 კმ². მაჯურო არის ქვეყნის მთავარი საექსპორტო ცენტრი, აქედან ხორციელდება მარშალის კუნძულების ერთ-ერთი მთავარი პროდუქციის ქოქოსის ზეთის ექსპორტი.

მაჯურო, ისევე როგორც სხვა ბევრი ატოლი, შედგება ძალიან ვიწრო მიწის ნაკვეთებისაგან. ეს ტერიტორიები ერთმანეთს ხიდების მეშვეობით უკავშირდება.

მეორე მსოფლიო ომის პერიოდში მაჯურო იაპონელების ხელში იყო. 1944 წლის 30 იანვარს მარშალის კუნძულების დედაქალაქში ამერიკის შეერთებული შტატების შეიარაღებული ძალები შევიდა.

## დაძმობილებული ქალაქები 
*  გუამი, აშშ (1973)
*  კავაი, ნარა, იაპონია
*  ტაიბეი, ჩინეთის რესპუბლიკა (1999)

## რესურსები ინტერნეტში 
* Recent photos of the rural portions of Majuro 
* მეორე მსოფლიო ომში მაჯუროს ფოტოები

კატეგორია:მარშალის კუნძულების ქალაქები
კატეგორია:ოკეანეთის დედაქალაქები
დელაპი

**დელაპი** () — დასახლებული პუნქტი მარშალის კუნძულებზე. იგი მდებარეობს მაჯუროს ატოლის აღმოსავლეთ ნაწილში. დელაპი, დარიტი და ულიგა ერთად წარმოქმნიან, *დ-უ-დ* რაიონს, რომელიც მოსახლეობით ყველაზე დიდია მთელ მარშალის კუნძულებზე — 6339 ადამიანი.

## სქოლიო
კატეგორია:მარშალის კუნძულების ქალაქები
ულიგა

**ულიგა** () — დასახლებული პუნქტი მარშალის კუნძულებზე. მდებარეობს მაჯუროს ატოლის აღმოსავლეთ ნაწილში. ულიგა, დელაპი და დარიტი ერთად წარმოქმნიან *დ-უ-დ* რაიონს, რომელიც მოსახლეობით ყველაზე დიდია მთელ მარშალის კუნძულებზე — 2044 ადამიანი.

## სქოლიო
.

კატეგორია:მარშალის კუნძულების ქალაქები
ჩამორო (ხალხი)

**ჩამორო** — მარიანას კუნძულების (დასავლეთ მიკრონეზია) ძირითადი მოსახლეობა (გუამის მკვიდრი მოსახლეობა). XVII საუკუნეში თითქმის მთლიანად გაანადგურეს ესპანელმა კოლონიზატორებმა. მათი სახელის ეტიმოლოგია უცნობია. მათი სალაპარაკო (მალაიურ-პოლინეზიური ენების ერთ-ერთი ენა) ენა მიეკუთვნება ავსტრონეზიულ ჯგუფს, თუმცა მათი ლექსიკური მარაგის უმეტესობა შედგება ესპანური სიტყვებისაგან. მისდევენ მიწათმოქმედებას. მცირე გადარჩენილი ნაწილი შეერწყა ესპანელებსა და ესპანურ ჯარში მომუშავე ფილიპინელებსა და მექსიკელებს. ჩამოყალიბებულმა მეტისურმა ჯგუფმა შეინარჩუნა ძველი ენა. რელიგია კათოლიკობა. რაოდენობა 80 თასი ადამიანი, რომელთაგან 16 ათასი ცხოვრობს მიკრონეზიაში, მარიანას კუნძულებზე.

## ლიტერატურა
კატეგორია:მიკრონეზიის ხალხები
კატეგორია:ეთნიკური ჯგუფები
ჩამორო (ენა)

**ჩამორო** — ჩამოროს ეთნიკური ჯგუფის ენა. ერთ-ერთი მალაიურ-პოლინეზიური ენა. გუამის და ჩრდილოეთ მარიანას კუნძულების ოფიციალური ენა. დამწერლობა ემყარება ლათინურ ანბანს.

კატეგორია:ჩამორო (ენა)
სიმფონიური მეტალი

**სიმფონიური მეტალი** — მძიმე მეტალის ქვეჟანრი, რომელშიც შერეულია მძიმე მეტალის ელემენტები სიმფონიურ ელემენტებთან, რომლებიც თავის მხრივ ნასესხებია მუსიკის სხვა ჟანრებიდან (კლასიკური მუსიკა, პროგრესული როკი). ხშირად მთავარ ვოკალისტად ოპერის სტილში მომღერალი მდედრობითი სქესის წარმომადგენელია, ხოლო ინსტუმენტალისტები, იმის მაგივრად რომ მხოლოდ ელექტრო გიტარების იმედად იყვნენ, იყენებენ აკუსტიკურ გიტარებსა და სხვადასხვა სახის კლავიშებიან საკრავებს.

სიმფონიური მეტალის შემსრულებელი ბევრი ჯგუფი თავიანთი სტილის ბაზისად იღებს მხოლოდ კლასიკურ მუსიკას, სხვები ირჩევენ თეატრალურ, უფრო ეპიკურ მიღწევებს ჟანრში, რომელიც მოიცავს ან ეყრდნობა კინო მუსიკას და ფილმების საუნდტრეკებს. ამის პოპულარული მაგალითია წარმატებული ფინური ჯგუფის Nightwish შემოქმედება.

## იხილეთ აგრეთვე 
*სიმფონიური მეტალ-ჯგუფების სია

## რესურსები ინტერნეტში
აკრძალული მეტალი 

კატეგორია:მძიმე მეტალის ჟანრები
პალიკირი

**პალიკირი** () — ქალაქი მიკრონეზიის ფედერაციული შტატებში, 1989 წლიდან მისი დედაქალაქი. ეს ტერიტორია სხვადასხვა სახელმწიფოს შემადგენლობაში შედიოდა, როგორც კოლონია. პალიკირი მდებარეობს შტატ პონპეიში.

## ბუნებრივი პირობები 
thumb|right|300px|ქალაქი კუნძულ პონპეის რუკაზე
პალიკირი მდებარეობს დასავლეთ წყნარი ოკეანის ვულკანური წარმოშობის კუნძულ  პონპეიზე, რომელიც გარშემორტყმულია მარჯნის რიფებით და წარმოქმნილია ბარიერული რიფი. პალიკირი მოქცეულია ეკვატორულ კლიმატურ სარტყელში, საშუალო წლიური ტემპერატურა შეადგენს 27 °C, წელიწადში საშუალოდ 300 დღე წვიმიანია. წლიური ნალექების რაოდენობა შეადგენს 3000-4000 მმ-ს. ყველაზე მეტად ტენიანი თვეა აპრილი. პალიკირზე აგვისტოდან დეკემბრამდე გრძელდება ტაიფუნების სეზონი.

ეს ტერიტორია მდიდარია მცენარეული საფარით, ძირითადად აქ არის ტროპიკული ტყეები, ქოქოსის პალმები, პანდანუსები და მანგროს ტყეები.

## ქალაქის განვითარების ისტორია 
XVII-XIX საუკუნეებში მიკრონეზიის სახელმწიფოს ტერიტორია ეკუთვნოდა ესპანეთს, რომელმაც 1889 წელს მიყიდა კაროლინის კუნძულები გერმანიას. 1914 წელს მიკრონეზია (მათ შორის პალიკირიც) ოკუპირებულ იქნა იაპონიის ჯარის მიერ, ხოლო იმის შემდეგ, როდესაც კუნძულები დაიკავეს ამერიკელებმა, იმყოფებოდნენ აშშ-ის მმართველობის ქვეშ. 1986 წელს აშშ-ის მეურვეობა შეწყდა, ქვეყანამ მიიღო დამოუკიდებლობა. 1989 წელს პალიკირმა მიიღო მიკრონეზიის ფედერაციული შტატების დედაქალაქის სტატუსი, აქამდე ქვეყნის მთავარი ქალაქი იყო კოლონია.

## დემოგრაფია 
პალიკირზე ცხოვრობს 6647 ადამიანი. მოსახლეობის უმრავლესობას წარმოადგენს მიკრონეზიელები. ოფიციალური ენაა ინგლისური, თუმცა მოსახლეობის დიდი ნაწილი აგრეთვე საუბრობს ადგილობრივ ენებზე. აღმსარებლობის მიხედვით აქ მცხოვრებთა 50 % კათოლიკეა, 47 % პროტესტანტი.

## კულტურული მნიშვნელობა 
პალიკირის მოსახლეობის ტრადიციული კულტურა — საერთომიკრონეზიულია. მიკრონეზიის ფედერაციული შტატების დედაქალაქის გარეუბნებში დღემდე ჯერ კიდევ შეიძლება დავინახოთ სახლები ბოძების კონსტრუქციით კედლების გარეშე, რომელთა ფუნქციას ასრულებენ მიწამდე დაშვებული ორმაგი დაფერდების სახურავები, რომლებიც დაფარულია პალმის ფოთლებით. მაგრამ მაინც ასეულწლობით უცხოური ბატონობის შედეგად მიკრონეზიელების კულტურამ განიცადა მნიშვნელოვანი ცვლილებები. უკანასკნელ ათწლეულებში პალიკირის ხელისუფლება დიდ ყურადღებას უთმობს საშუალო პროფესიულ განათლებას. საერთო საგანმანათლებლო სკოლებთან ერთად, დედაქალაქში არსებობს მიკრონეზიული კოლეჯი (გაიხსნა 1972 წელს). კუნძულის ბიუჯეტის შემოსავლების საკმაოდ მნიშვნელოვანი ნაწილია ტურისტული ბიზნესი, ქალაქის პლაჟებს მანგროს ტყეებით აქვთ საუკეთესო პირობები დაივინგისთვის, სნორკელინგისთვის და სერფინგისთვის. პალიკირიდან 8 კილომეტრში მდებარეობს ქალაქი კოლონია, სადაც მდებარეობს საერთაშორისო აეროპორტი და ბევრი სასტუმრო და რესტორანი.

## სქოლიო
კატეგორია:მიკრონეზიის ფედერაციული შტატების ქალაქები
კატეგორია:ოკეანეთის დედაქალაქები
ქვეითსაწინააღმდეგო ნაღმი

**ქვეითსაწინააღმდეგო ნაღმი** – ნაღმის სახეობა, რომელიც გამოიყენება ადამიანის წინააღმდეგ. მისი მიზანი არის არა ადამიანის ლიკვიდაცია, არამედ მისთვის მძიმე ჭრილობების მიყენება და სხეულის დასახიჩრება, რამაც უნდა გამოიწვიოს მოწინააღმდეგის ლოგისტიკური დატვირთვის ზრდა (უმეტესწილად სამედიცინო თვალსაზრისით) და მისი დემორალიზება. ამგვარი ნაღმი, როგორც წესი თვითფეთქებადია, რაც განსხვავებით დისტანციური ნაღმებისაგან გამორიცხავს სამხედრო და სამოქალაქო პირებს შორის გარჩევის შესაძლებლობას.

საერთაშორისო საზოგადოებას საკმაოდ ერთჯეროვანი ნეგატიური დამოკიდებულება გააჩნია ქვეითსაწინააღმდეგო ნაღმებისადმი. 1997 წლის ოტავის კონვენციის მიხედვით, რომლის რატიფიკაცია 2010 წლის აპრილისათვის  156 ქვეყანამ მოახდინა, იკრძალება ქვეითსაწინააღმდეგო ნაღმების პროდუქცია, გამოყენება, შენახვა და გასხვისება.

## რესურსები ინტერნეტში 
* ოტავას კონვენცია
* კანადის სახმელეთო ნაღმების ფონდი 

კატეგორია:ქვეითსაწინააღმდეგო ნაღმები
ნაირობის ეროვნული პარკი

[thumb|300px|[ჟირაფი ნაირობის ეროვნული პარკში ცათამბჯენების ხედით]]
**ნაირობის ეროვნული პარკი** მდებარეობს ქალაქ ნაირობის მიჯნაზე, კენია. დაარსდა 1946 წელს და კენიის პირველი ეროვნული პარკი იყო. მდებარეობს ნაირობის ცენტრიდან დაახლოებით 7 კმ-ში და ქალაქისგან მხოლოდ ღობით არის შემოფარგული. რის გამოც პარკიდან მკაფიოდ ჩანს ქალაქის ცათამბჯენები. შესაბამისად, ქალაქთან სიახლოვე ხშირად პრობლემას უქმნის ადმიანებსა და გარეულ ცხოველთა გვერდიგვერდ ცხოვრებას, ასევე დაბრკოლებების უქმნის ცხოველთა მიგრაციის გზებს.

მიუხედავად ცივილიზაციასთან სიახლოვისა და აფრიკულ ეროვნულ პარკებთან შედარებითი სიმცირისა, ნაირობის ეროვნულ პარკში გარეულ ცხოველთა საკმაო სიჭარბეა. მიგრანტი ჩლიქოსნები მშრალი სეზონის პერიოდში ამ პარკში იყრიან თავს. ეს ასევე კენიის ერთ-ერთი ყველაზე წარმატებული ნაკრძალია მარტორქებისთვის.

კატეგორია:კენიის ეროვნული პარკები
კატეგორია:ნაირობი
კატეგორია:1946 წელს დაარსებული დაცული ტერიტორიები
ჟირაფის მამული

[thumb|300px|ჟირაფის მამული, [ნაირობი, კენია.]]
**ჟირაფის მამული** () — მცირე სასტუმრო ნაირობის ლანგატის გარეუბანში (კენია), რომელიც აშენდა 1932 წელს და დეივიდ დუნკანის მიერ და ჟირაფების ცენტრთან ერთად გადაშენების პირას მყოფი როტშილდის ჟირაფების თავშესაფარია. აქვე მოქმედებს ჟირაფების შეწყვილებისა და გამრავლების ცენტრი, რომელიც ხელს უწობს წყვილთა გარეულ პირობებთან ადაპტირებასა და უზრუნველყოფს ამ ქვესახეობის დაცვას.

## ლიტერატურა
* Jock and Betty Leslie-Melville, *Raising Daisy Rothschild,* Warner Books (1979) ISBN 0-446-89948-8
* Lynn Sherr, *Tall Blondes, A Book about Giraffes,* Andrews McMeel (1997) ISBN 0-8362-2769-7

## რესურსები ინტერნეტში
*ჟირაფის მამულის ოფიციალური საიტი

კატეგორია:ნაირობი
კატეგორია:კენიის სასტუმროები
ნეტარი ტაისია

**ნეტარი ტაისია** — მართლმადიდებელი ეკლესიის წმინდანი, მისი ხსენების დღე არის ძველი სტილით 10 მაისი, ახალი სტილით - 23 მაისი. 

## ცხოვრება
ნეტარი ტაისია ეგვიპტეში ცხოვრობდა. მდიდარი მშობლების გარდაცვალების შემდეგ ღვთისმოსავ ცხოვრებას ეწეოდა. მან ქონება ღარიბებს დაურიგა, სახლი კი ბერების თავშესაფრად აქცია. შემდგომ ტაისია ქვეყნიური ცდუნებებით გაერთო და ცოდვებში ჩაეფლო. ბერებმა სთხოვეს ღირს იოანე კოლოვას, ტაისიასთან წასულიყო და სინანულისკენ მოექცია. ღირსი მამა ტაისიასთან წავიდა, ბერები კი ლოცვად დადგნენ. იოანე ბერის ცრემლიანმა მუდარამ და მამაშვილურმა დარიგებებმა ტაისიაში კვლავ განაახლა ქრისტიანული სული, უარყო ყველაფერი, რაც წარსულ ცოდვილ ცხოვრებასთან აკავშირებდა და უდაბნოში გაჰყვა ბერს. დაღამდა, ბერმა ტაისიას ღამის გასათევი ადგილი მოუმზადა, თვითონ კი მოშორებით გავიდა, ილოცა და დაიძინა. შუაღამისას ღირსი იოანე გააღვიძა ნათელმა, რომელიც ზეციდან ეშვებოდა იმ ადგილამდე, სადაც ტაისიას ეძინა. ნათლის სვეტში იხილვებოდნენ ანგელოზები, რომელთაც ზეცაში აჰყავდათ ტაისიას სული. როცა იოანე ტაისიასთან მივიდა, ნახა რომ იგი აღსრულებულიყო. ღირსმა მამამ ლოცვით მიაბარა მიწას ნეტარის გვამი, სავანეში დაბრუნდა და ძმებს მოუთხრო ყველაფერი. ბერები მადლობდნენ უფალს ტაისიასადმი გამოჩენილი სახიერებისათვის, რომელიც კეთილგონიერი ავაზაკის მსგავსად სინანულში ჩავარდნისთანავე იქნა აღყვანებული ცათა სასუფეველში.

## ლიტერატურა
* „წმიდანთა ცხოვრება“, ტომი II, თბილისი, 2001 წ.

კატეგორია:V საუკუნის ქრისტიანი წმინდანები
ვენეციის კარნავალი

**ვენეციის კარნავალი** — კარნავალი იტალიის ქალაქ ვენეციაში. იგი დასაბამს X საუკუნიდან იღებს და ყოველწლიურად, დიდმარხვის დაწყებამდე, 12 დღის განმავლობაში მიმდინარეობს. მოსახლეობა ნაირგვარ კოსტიუმებსა და ნიღბებში გამოწყობილი მხიარულობს ქალაქის ქუჩებში.

## გალერეა

File:Carnival of Venice. 2018-02-13 13-03-52.jpg
File:Carnival of Venice. 2018-02-13 13-10-50.jpg
File:Carnival of Venice. 2018-02-13 13-01-47.jpg
File:Carnevale a Verona, Italia.jpg
File:Carnival of Venice. 2018-02-13 12-01-15.jpg
File:Carnival of Venice. 2018-02-13 12-27-02.jpg

## რესურსები ინტერნეტში
* Carnival of Venice Official Website
* Website dedicated to the Carnival of Venice videos 
* Carnival of Venice Guide 
* Information on visitvenice.co.uk 
* History of Venetian Carnival Masks

კატეგორია:იტალიური კულტურა
კატეგორია:კარნავალი
შამონი

thumb|შამონის ხეობა
**შამონი** — საკურორტო ქალაქი მონბლანის მთის (4807მ) ძირში, სადაც პირველად XI ს-ში დასახლდნენ ერთ-ერთი საეკლესიო ორდენის ბერები. დღევანდელი შამონი მსოფლიო მნიშვნელობის კურორტი, ალპინიზმისა და სამთო - სათხილამურო სპორტის ცენტრია. იგი 1924 წელს ხამთრის I ოლიმპიური თამაშების მასპინძელი იყო.ქალაქის ცენტრალურ მოედანზე დგას ალპების პირველი მკვლევრების ორას ბენედიქტ სოსუარისა (1740-1799) და ჟაკ ბალმას (1762-1834) ძეგლები. სოსუარი ალპინიზმის ფუძემდებლად ითვლება, ხოლო ბალმა მთაში გამყოლი იყო და მიშელ- გაბრიელ პაკარდთან ერთად პირველი ავიდა მონბლანზე.

კატეგორია:საფრანგეთის ქალაქები
კატეგორია:ზამთრის ოლიმპიური თამაშების მასპინძელი ქალაქები
ვილდპრეტის ძირწითელა

**ვილდპრეტის ძირწითელა** () — ბალახოვანი ორწლოვანი მცენარე ლაშქარასებრთა ოჯახისა. კუნძულ ტენერიფეს ენდემური მცენარეა, უმთავრესად ტეიდეს მთისა. იზრდება ტეიდეს მთის სუბალპურ ზონაში. 

უძლებს −15˚С ყინვას. სიმაღლე 3 მ აღწევს. ღერო მედეგი, სწორმდგომი და შიშველია. აქვს მონაცისფრო-მომწვანო ფოთლები  და მოვარდისფრო-მოწითალო   ყვავილები . სახეობრივი სახელწოდება მიეცა შვეიცარიელი ბოტანიკოსის ჰერმან ვილდპრეტის (1834-1908) მიხედვით.

## რესურსები ინტერნეტში 
* ვილდპრეტის ძირწითელა 

კატეგორია:ძირწითელა
მერიდა (ვენესუელა)

**სანტიაგო-დე-ლოს-კაბალიეროს-დე-მერიდა** — ქალაქი ვენესუელაში, ლიბერტადორის მუნიციპალიტეტის და მერიდის შტატის დედაქალაქი. უდიდესი ქალაქი ვენესუელის ანდებში. იგი დაარსდა 1558 წელს, როგორც ნუევ-გრანადის ნაწილი, თუმცა მალე შეუერთდა ვენესუელის საკაპიტანოს და ითამაშა სერიოზული როლი დამოუკიდებლობისთვის ომში.

მერიდაში ცხოვრობს 200 000 ადამიანი, ხოლო მეტროპოლიურ ტერიტორიაში — 350 000 ადამიანი. მერიდა არის დასავლეთ ვენესუელის ტურიზმისა და განათლების ცენტრი, ადგილი, სადაც განთავსებულია ცნობილი ანდების უნივერსიტეტი.

მერიდა მდებარეობს ზღვის დონიდან 1 600 მეტრის სიმაღლეზე, მდინარე ჩამას ველზე. მდინარე მიედინება ქალაქის დასაწყისიდან მის ბოლომდე. ქალაქის უკანა ფონზე  მოჩანს ვენესუელის უდიდესი მწვერვალი — ბოლივარის სახელობის პიკი.

## ლიტერატურა 
* *Historia de Mérida*, Carlos Chalbaud Zerpa, Universidad de Los Andes. 1985, Mérida, Venezuela.
* *Enciclopedia de Venezuela*. Edición de El Nacional. Caracas, Venezuela.
* *Nuevo atlas práctico de Venezuela*. Edición de El Nacional. Caracas, Venezuela.
* Enciclopedia *Conocer Venezuela*. Salvat. Navarra, España. ISBN 84-345-4251-X
* *The Trolleybuses of Mérida: description, map, 29 illustrations * 

## სქოლიო
კატეგორია:ვენესუელის ქალაქები
ბახტიძეები

**ბახტიძეები** — გვარი, რომელიც გავრცელებულია ბაღდათის მუნიციპალიტეტის სოფელ საკრაულაში, აგრეთვე ქუთაისსა და ზესტაფონში. საქართველოში სულ ცხოვრობს 79 ბახტიძე, მათ შორის ქალაქ თბილისში 3, ქუთაისში — 1, ხოლო ზესტაფონში 23. გვარის წარმოშობის შესახებ ინფორმაცია არ მოიპოვება. სავარაუდოდ გვარი წარმოშობილი უნდა იყოს მეორე ქართული გვარი „ბახტაძედან“.

## სქოლიო
*
ფერარა

**ფერარა** (, ემილ-რომ. Frara, ლათ. Ferraria) – იტალიის ქალაქი. მდებარეობს  ემილია-რომანიის რეგიონში. ქალაქის მფარველად ითვლება წმინდა გიორგი. ქალაქის დღესასწაულია 23 აპრილი – გიორგობის დღესასწაული.

## ისტორია
პირველად  ხსენიება VIII საუკუნეში. VIII საუკუნის II ნახევრიდან შედიოდა პაპის ოლქში. X საუკუნეში ტოსკანის მარკგრაფს გადაეცა. 1167 წელს შევიდა ლომბარდიის ლიგაში. 1471 წლიდან ფერარის საჰერცოგოს ცენტრი იყო. XV-XVIII საუკუნეში იყო აღორძინების მნიშვნელოვანი ცენტრი. 1391 წელს დაარსდა უნივერსიტეტი. 1598 წლიდან კვლავ პაპის ოლქს შეუერთდა. 1796 წელს დაიკავეს საფრანგეთის ჯარებმა. 1815 წლის ვენის ტრაქტატით პაპს დაუბრუნდა, 1860 წელს შევიდა სარდინიის (1861 წლიდან იტალია) სამეფოს შემადგენლობაში.

## რესურსები ინტერნეტში 
* Official Tourism Office Site - in six languages
* ოფიციალური საიტი
* Search engine and index of websites related to Ferrara 
* The Comunale Theatre
* Ferrara Balloons Festival - the biggest Hot Air Balloons Fiesta in Italy 
* Ferrara Under the Stars - The most important Italian summer music festival 
* Ferrara Buskers' Festival
* Palazzo dei Diamanti - Ferrara National Museum of Art
* The University of Ferrara
* Local Newspaper
* http://www.comune.ferrara.it/

კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
გოთური მეტალი

**გოთური მეტალი** ან **გოთ-მეტალი** — მძიმე მეტალის ქვეჟანრი, რომელიც თავის თავში აერთიანებს მძიმე მეტალის აგრესიასა და გოთური როკის შავ მელანქოლიას. გოთური მეტალის ჯგუფები ხშირად უთავსებენ გოთურ მეტალს მძიმე მეტალის სხვა ჟანრებს. ლირიკა ძირითადად მელოდრამული და დამწუხრებული ტექსტებისგან შედგება.

გოთური მეტალის პიონერები იყვნენ ჯგუფები: Paradise Lost, My Dying Bride და Anathema, ყველა ჩრდილოეთ ინგლისიდან. 1990-იანების პირველ ნახევარიდან ჟანრში მოღვაწეობენ ჯგუფები: ამერიკული Type O Negative, შვედური Tiamat და ნიდერლანდული The Gathering. ნორვეგიულმა ჯგუფმა Theatre of Tragedy განავითარა მზეთუნახავისა და ურჩხულის ესთეტიკური იმიტაცია მამაკაცის აგრესიული ვოკალის კომბინაციით ქალის ფაქიზ ხმასთან. ეს კონტრასტი შემდგომში მრავალი გოთური ჯგუფის მიერ იქნა გამოყენებული. შუა 90-იანების განმავლობაში ჯგუფებმა Moonspell, Theatres des Vampires და Cradle of Filth გოთური მიღწევები ბლეკ-მეტალში გამოიყენეს. დეკადის დასასრულისთვის გოთური მეტალის და სიმფონიური მეტალის შერწყმით ახალი ჟანრი - სიმფონიური გოთური მეტალი - განავითარეს ჯგუფებმა Tristania და Within Temptation.

21-ე საუკუნეში გოთური მეტალი მეინსტრიმულად იქცა ევროპაში, განსაკუთრებით ფინეთში, სადაც ჯგუფებმა Nightwish, The 69 Eyes, Entwine, HIM, Lullacry, Poisonblack და Sentenced გამოუშვეს ჰიტ სინგლები და ალბომები, რომლებიც ჩარტების ლიდერებად იქცნენ. რატომღაც ამერიკაში მხოლოდ ზოგიერთმა ჯგუფმა მოიპოვა კომერციული წარმატება, მათ შორის HIM, Lacuna Coil, Evanescence და Cradle of Filth.

## სქოლიო 
კატეგორია:მძიმე მეტალის ჟანრები
Deadwing

***Deadwing*** — ბრიტანული პროგრესული როკ-ჯგუფ Porcupine Tree-ს მერვე სტუდიური ალბომი, გამოცემული 2005 წლის 28 მარტს. იგი იქცა ჯგუფის ყველაზე გაყიდვად ალბომად, თუმცა *Fear of a Blank Planet*, ჯგუფის შემდეგი დისკი, კიდევ უფრო გაყიდვადი იყო. ალბომის სიუჟეტი ეფუძნება სტივენ უილსონისა და მაიკ ბენიონის მიერ დაწერილ სცენარს, რომელიც, თავის მხრივ, სულის მოგზაურობის ისტორიას აღწერს. უილსონი ასევე აპირებდა ალბომის ფილმად გადაქცევას.

ალბომიდან გამოვიდა ორი სინგლი, "Shallow" და "Lazarus". "Shallow" აგრეთვე ჟღერს ფილმში „ოთხი ძმა“, ბარის სცენის უკანა ფონზე. "Lazarus"-ს ახლდა სამი მუსიკალური ვიდეოც - "Lazarus", "The Start of Something Beautiful" და "Glass Arm Shattering".

ალბომის სიმღერებში "Deadwing" და "Halo" უკრავს ედრიან ბელიუ (კინგ კრიმსონი), ხოლო მიკაელ ოკერფელდტი ასრულებს ვოკალურ ჰარმონიებს სიმღერებში "Deadwing", "Lazarus" და "Arriving Somewhere But Not Here". იგი აგრეთვე ასრულებს სოლოს ამ უკანასკნელში.

## სიმღერების სია
### ევროპული გამოცემა
;ამერიკული გამოცემა

10. Shesmovedon (2004) – 4:59

;DVD-აუდიო გამოცემა 
#Deadwing – 9:46
#Shallow – 4:17
#Lazarus – 4:18
#Halo (უილსონი/ბარბიერი/ედვინი/ჰარისონი) – 4:38
#Arriving Somewhere but Not Here – 12:02
#Mellotron Scratch – 6:57
#Open Car – 3:46
#The Start of Something Beautiful (უილსონი/ჰარისონი) – 7:39
#Glass Arm Shattering (უილსონი/ბარბიერი/ედვინი/ჰარისონი) – 6:12
#Revenant (ბარბიერი) – 3:04
#Mother & Child Divided (უილსონი/ჰარისონი) – 4:59
#Half-Light – 6:20
#Shesmovedon (2004) - 4:59 (დამალული სიმღერა)

;გრამფირფიტა 
#Deadwing – 9:46
#Shallow – 4:17
#Lazarus – 4:18
#Halo (უილსონი/ბარბიერი/ედვინი/ჰარისონი) – 4:38
#Arriving Somewhere but Not Here – 12:02
#Mellotron Scratch – 6:57
#Open Car – 3:46
#The Start of Something Beautiful (უილსონი/ჰარისონი) – 7:39
#Glass Arm Shattering (უილსონი/ბარბიერი/ედვინი/ჰარისონი) – 6:12
#So Called Friend (უილსონი/ბარბიერი/ედვინი/ჰარისონი) – 4:49
#Half-Light – 6:20

## პერსონალი
;ჯგუფი
*სტივენ უილსონი - ვოკალები, გიტარები, ფორტეპიანო, კლავიშებიანი საკრავები, ციმბალი, ბას-გიტარა სიმღერებში 1, 3 და 5 (შუა სექცია), 7 
*რიჩარდ ბარბიერი - კლავიშებიანი საკრავები და სინთეზატორები  
*კოლინ ედვინი - ბას-გიტარა
*გევინ ჰარისონი - დასარტყმელი საკრავები, პერკუსია

;მოწვეული მუსიკოსები:
*მიკაელ ოკერფელდტი (Opeth) - ბეკ-ვოკალი სიმღერებში 1, 3 და 5; გიტარის მეორე სოლო სიმღერაში 5
*ედრიან ბელიუ (კინგ კრიმსონი) - სოლო-გიტარა სიმღერებში 1,4

## სქოლიო 
კატეგორია:Porcupine Tree-ს ალბომები
კატეგორია:2005 წლის ალბომები
კატეგორია:კონცეპტუალური ალბომები
სამხრეთი ტარავა

**სამხრეთი ტარავა** () — კირიბატის დედაქალაქი და უდიდესი ქალაქი, რომელიც მდებარეობს ატოლ ტარავაზე. მოსახლეობა - 40 311 (2010 აღწერით). მოსახლეობის სიმჭიდროვე - 3184,14 ადამიანი კმ²-ზე. ფართობი — 15,76 კმ².

## მუნიციპალიტეტები 
thumb|left|250px|სამხრეთ ტარავის მუნიციპალიტეტის რუკა (წითელი ფერი)
სამხრეთი ტარავა შედგება ოთხი საქალაქო მუნიციპალიტეტისგან, რომლებშიც განლაგებულია სხვადასხვა საჯარო დაწესებულებები და მსხვილი საწარმოო ობიექტები, ესენია: **ბეტიო** (), **ბაირიკი** (), **ბონრიკი** (), **ბიკენიბეუ** (). (ისინი ყველა განლაგებულია იმავე დასახელების კუნძულებზე).

ბეტიო ყველაზე სამხრეთით მდებარე მუნიციპალიტეტია, აქ არის ქვეყნის მთავარი პორტი, ატოლის მთავარი ელექტროსადგური, რამდენიმე სახელმწიფო დაწესებულება, საზღვაო ინსტიტუტი () და რამდენიმე კომერციული ცენტრი.

ბაირიკი მდებარეობს კუნძულ ბეტიოდან 3 კილომეტრში, აქ არის პრეზიდენტის სასახლე, პარლამეტის შენობა, სამთავრობო დაწესებულებები, კირიბატის სასამართლოს შენობა, ფოსტა, ქალაქის ბაზარი და ტელესაკომუნიკაციო დაწესებულებების ცენტრალური ოფისები.

ბონრიკიში მდებარეობს სამხრეთ ტარავაზე ყველაზე დიდი სასტუმრო (60 ადგილიანი), განათლების სამინისტრო, მასწავლებლების მოსამზადებელი ცენტრი (), ეროვნული საავადმყოფო და სასწავლო დაწესებულებები.

ბიკენიბეუში, რომელიც ბონრიკიდან დაშორებულია 5-7 კმ-ში მდებარეობს ბონრიკის აეროპორტი, ბუნებრივი რესურსების სამინისტრო.

ბონრიკი და ბეტიო ერთმანეთთან შეერთებულია მრავალი დამბით.

## სქოლიო 
კატეგორია:კირიბატის ქალაქები
კატეგორია:ოკეანეთის დედაქალაქები
ალან ლი

**ალან ლი** (; დ. 20 აგვისტო, 1974) — ინგლისელი მხატვარი-ილუსტრატორი, ფილმების მხატვარი. იგი სწავლობდა ილინგის სამხატვრო სკოლაში.

ალან ლი უფრო მეტად ცნობილია, როგორც ჯ. რ. რ. ტოლკინის წიგნების ილუსტრატორი და ფილმის ბეჭდების მბრძანებელი ერთ-ერთი დამდგმელი მხატვარი. იგი ასევე ავტორია არაერთი ილუსტრაციის მითოლოგიური ჟანრის ნაწარმოებებისათვის.

## ჯილდოები
კარნეგის მედალი, ჩესლის ჯილდო, კეიტ გრინევეის სახელობის მედალი, „ოსკარი“ ფილმის საუკეთესო მხატვრობისათვის.

## სქოლიო
კატეგორია:დაბადებული 1974
კატეგორია:ბეჭდების მბრძანებელი (ფილმების სერია)
კატეგორია:ინგლისელი მხატვრები
კატეგორია:დაბადებული 20 აგვისტო
კატეგორია:მხატვრები ანბანის მიხედვით
კატეგორია:ცოცხალი ადამიანები
წარმართული როკი

**წარმართული როკი** () — როკ-მუსიკის შერეული ქვეჟანრი, რომელიც წარმოიშვა 1970-იან წლებში, სან-ფრანცისკოში და პოპულარობა ჰპოვა 1989 წლიდან - უკვე ინგლისში.

ჟანრს გამოარჩევს ნეოწარმართული და ოკულტური სტილისტიკა, რომელიც XX საუკუნის შუა წლებში იქნა აღმოცენებული. ხანდახან ხდება, რომ ამ ჟანრის ჯგუფთან ნამდვილი ოკულტური რიტუალებით დაკავებული პიროვნებები თანამშრომლობენ. იმიჯის შესაქმნელად ასეთი ჯგუფები წარმართულ გამოსახულებებს იყენებენ.

წარმართულ როკს ასრულებენ ან მის ელემენტებს იყენებენ Dead Can Dance, The Dreamside, Coil და სხვები.

კატეგორია:როკ-მუსიკის ჟანრები
ოსტროკი

**ოსტროკი** — როკ-მუსიკის ჟანრი, რომელიც ჩამოყალიბდა კომუნისტური პერიოდის აღმოსავლეთ გერმანიაში. თუმცა, მას კვლავ ჰყავს ბევრი მსმენელი და ამ ჟანრის ჯგუფები, რომლებიც კვლავ მოღვაწეობენ.

ოსტროკის ჟანრის ცნობილი მუსიკოსები არიან: ნინა ჰაგენი, Die Skeptiker, გერჰარდ გუნდერმანი, Puhdys და სხვები.

კატეგორია:როკ-მუსიკის ჟანრები
პოპ-როკი

**პოპ-როკი** — როკ-მუსიკის ჟანრი, რომელიც წარმოიშვა 1960-იან წლებში. მთავარი გავლენა მის წარმოშობაზე იქონია პოპ და როკ მუსიკის შერევამ.

ჟანრს ყველა თავისებურად ახასიათებს. ბევრი თვლის, რომ ეს არის უბრალოდ როკ-მუსიკის ნაზი ფორმა. პოპ-როკად ითვლება ბევრი მუსიკოსის შემოქმედება, ელტონ ჯონიდან - ჯგუფ Maroon 5-ამდე.

## ლიტერატურა 
*Birrer, F.A.J. "Definitions and research orientation: do we need a definition for popular music?" in D. Horn (ed). *Popular Music Perspectives*, 1985. Gothenburg. pg 99-105.
*Chambers, I. *Urban Rhythms, Pop Music and Popular Culture*. 1985:OUP.
*Fiske, J.*Understanding Popular Culture*, - 1989 - Routledge
*Frith, S. *The Sociology of Rock* - 1978 - Constable
*Frith, S. ''Sound Effects: Youth, Leisure and the Politics of Rock'n'Roll* - 1983 - Constable
*Hamm, C. *Yesterdays: Popular Song in America* - 1979 - New York
*Harker, D. *One For the Money: Politics and Popular Song* - 1980 - Hutchinson
*Harron, M. "Pop as Commodity," cited in S Frith - *Facing The Music: Essays on Pop, Rock and Culture* 1988, Mandarin. pg 173-220
*Hill, D. *Designer Boys and Material Girls: Manufacturing the '80s Pop Dream*. 1986 - Blandford Press
*Middleton, R. *Studying Popular Music*. - 1990 - OUP
*Moore, A.F. *Rock: The Primary Text*, - 1993 - OUP
*Shuker, R. *Understanding Popular Music'' - 1994 - Routledge AB

## რესურსები ინტერნეტში 
* Analysis of Pop & Rock 

კატეგორია:როკ-მუსიკის ჟანრები
პოსტ-როკი

**პოსტ-როკი** — ექსპერიმენტული როკის ჟანრი, რომელიც წარმოიშვა 1980-იანი წლების ბოლოს. როგორც წესი, ამ ჟანრის მუსიკალური კომპოზიციები გამოირჩევა რითმით, ჰარმონიით, მელოდიებით და აკორდების პროგრესირებით.

პოსტ-როკის ჟანრის მუსიკას ასრულებენ Sigur Rós, Godspeed You! Black Emperor, Stereolab, Mogwai, Explosions in the Sky, This Will Destroy You და Tortoise და სხვები.

## სქოლიო
კატეგორია:როკ-მუსიკის ჟანრები
ტრადიციული მძიმე მეტალი

**ტრადიციული მძიმე მეტალი**, ცნობილი ასევე როგორც **კლასიკური მეტალი** (ან გამარტივებულად **მძიმე მეტალი**), — ტერმინი, რომლითაც ახასიათებენ მძიმე მეტალს იმ სახით, როგორიც იყო იგი მის საწყის სტადიაზე, მანამ, სანამ უფრო „განვითარდა და დაიყო სხვადასხვა სტილებად და ქვეჟანრებად“.

## ტერმინოლოგია 
მოკლე, ორიგინალური და მართებული ტერმინი ამ ჟანრისთვის არის „მძიმე მეტალი“, მაგრამ, როგორც მიჩკა ასაიასი აღნიშნავს თავის *„როკის ლექსიკონში“*, ანალოგიურად, პოლ დუ ნოიერი ტერმინს „მძიმე მეტალი“ იყენებს ექსკლუზიურად მხოლოდ საწყისი სტილისთვის.

## მნიშვნელოვანი პიროვნებები და ჯგუფები ჟანრში 
მითითებული წყაროები აკმაყოფილებენ მნიშვნელოვნების კრიტერიუმებს შემდეგი ჯგუფებისთვის:

* Accept
* Armored Saint
* Black Sabbath
* Diamond Head
* დიო
* Deep Purple
* Iron Maiden

* Judas Priest
* Manowar
* Motörhead
* ოზი ოსბორნი
* Queensrÿche

* Raven
* Saxon
* სკორპიონსი
* U.D.O.
* Warlock
* W.A.S.P.

### სხვა მნიშვნიშვნელოვანი პიროვნებები და ჯგუფები 
ქვემოთ ჩამოთვლილ ჯგუფებს ხშირად მიაკუთვნებენ მძიმე როკს ან გლემ მეტალს, მაგრამ ზოგჯერ ავტორები კლასიკურ მეტალის შემსრულებელ ჯგუფებადაც მიიჩნევენ.

* AC/DC
* ელის კუპერი
* Blue Cheer
* Def Leppard
* Trust
* Van Halen

## ლიტერატურა 
* 

## სქოლიო 
კატეგორია:მძიმე მეტალის ჟანრები
ფერია დელ სოლი

thumb|300px|„მზის დედოფლის“ კონკურსის ცენტრალური სცენა
thumb|200px| **Toros Román Eduardo Sandia** მოედნის პანორამა
**ფერია დელ სოლ** ( — მზის დღესასწაული) — კულტურის საერთაშორისო ფესტივალი, რომელიც ტარდება ყოველი წლის თებერვალში ვენესუელის ქალაქ მერიდაში. ფესტივალის პროგრამა შეიცავს ხარების ბრძოლას, გამოფენებს, კონცერტებს, აღლუმებს, სასპორტო შეჯიბრებსა და „მზის დედოფლის“ არჩევას (*Reina del Sol*).

## ისტორია 
ფესტივალეს ჩატარების აზრი გაჩნდა მაშინ, როდესაც ენთუზიასტთა ჯგუფმა გადაწყვიტა ხართა ბრძოლის არენის აშენება. ასეთი ბრძოლები ძალზედ პოპულარულები იყვნენ ვენესუელის სხვადასხვა ქალაქებში. ფესტივალი ტარდება 9 და 10 დეკემბერს. 

1968 წელს ფესტივალი არ ჩატარდა, თუმცა 13 აპრილს ჩაატარეს ხართა ბრძოლა.

## რესურსები ინტერნეტში 
*  ოფიციალური საიტები 

## სქოლიო 
კატეგორია:ვენესუელა
კუმისი (სასმელი)

[thumb|230px|ცხენის წველა. *[ყირგიზეთი*]]
thumb|Kumys|230px|ყუმისი
**კუმისი** ხშირად **ყუმისი** (*თურქმანული ენებიდან*: ; ; ; ; ) — ცხენის ან აქლემის რძისაგან შერეული (რძემჟავა და ალკოჰოლური) დუღილით მიღებული რძემჟავა პროდუქტი. პირველად კუმისის დამზადება დაიწყეს ყაზახეთისა და მონღოლეთის სტეპის ხალხებმა ენეოლითის პერიოდში (5500 წლის წინ). მომთაბარეები ინახავდნენ კუმისის მომზადების ტექნოლოგიას საუკუნეების განმავლობაში. ჰეროდოტეს წყაროების მიხედვით, სკვითებს იმდენად ეშინოდათ „ინფორმაციის გაჟონვისა“, რომ ისინი აბრმავებდნენ ყველა იმ ადამიანს, ვინც იცოდა რეცეპტი. ჩვეულებრივ, კუმისი შეიცავს 0,2 %-დან 2,5 %-მდე ეთილის სპირტს. მაგარი ნატურალური კუმისი (მხოლოდ ფაშატის რძისგან გაკეთებული) კი შესაძლოა 4,5 %-მდე სპირტს შეიცავდეს..

## სქოლიო 
კატეგორია:რძემჟავა პროდუქტები
კატეგორია:აღმოსავლური სამზარეულო
კატეგორია:ალკოჰოლური სასმელები
მალაქია ტოროშელიძე

**მალაქია ტოროშელიძე** (დ. 15 მარტი, 1880 — გ. 7 სექტემბერი 1937) — ქართველი საბჭოთა პარტიული და საზოგადო მოღვაწე, ჟურნალისტი. 

## ბიოგრაფია
დაიბადა სოფელ სხვავაში (ამჟამინდელი ამბროლაურის მუნიციპალიტეტი). 1910 წელს დაამთავრა ჟენევის უნივერსიტეტის იურიდიული ფაკულტეტი, დაბრუნდა თბილისში და ჩაება რევოლუციურ მოღვაწეობაში. იყო ბოლშევიკური გაზეთების — „ბრძოლისა“ და „კავკაზსკი რაბოჩის“ სარედაქციო კოლეგიის წევრი. 1921–1922 წლებში მალაქია ტოროშელიძე საქართველოს სახალხო მეურნეობის უმაღლესი საბჭოს თავმჯდომარე იყო, 1922–1924 წლებში კი — ცეკავაშირის გამგეობის თავმჯდომარე.

1928 წლის სექტემბრიდან 1930 წლის სექტემბრამდე მალაქია ტოროშელიძე იყო თბილისის სახელმწიფო უნივერსიტეტის მეოთხე რექტორი, 1931–1936 წლებში — საქართველოს სსრ საგეგმო კომიტეტის თავმჯდომარე და სახალხო კომისართა  საბჭოს თავმჯდომარის მოადგილე. იმავდროულად, 1934–1935 წლებში, მარქს-ენგელს-ლენინის ინსტიტუტის თბილისის ფილიალის დირექტორი და საქართველოს სსრ მწერალთა კავშირის თავმჯდომარე, 1936 წელს — განათლების  სახალხო კომისარი.

მალაქია ტოროშელიძის მეუღლე იყო ცნობილი მენშევიკი, საქართველოს დამფუძნებელი კრების წევრი (1919-1921) მინადორა ორჯონიკიძე-ტოროშელიძისა.

## სქოლიო
კატეგორია:ქართველი ჟურნალისტები
კატეგორია:თბილისის სახელმწიფო უნივერსიტეტის რექტორები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:დაბადებული  15 მარტი
კატეგორია:დაბადებული 1880
კატეგორია:გარდაცვლილი 7 სექტემბერი
კატეგორია:გარდაცვლილი 1937
კატეგორია:საქართველოს სსრ განათლების სახალხო კომისრები
ივანე ვაშაყმაძე

**ივანე ალექსის ძე ვაშაყმაძე** (დ. 1901, ახალსაყდარი, ახლანდ. ოზურგეთის მუნიციპალიტეტი, — გ. 29 ივნისი, 1937) — ქართველი ფილოსოფოსი, ბოლშევიკი რევოლუციონერი. 1930-31 წლებში იყო საქართველოს პედაგოგიური ინსტიტუტის რექტორი.

## ბიოგრაფია
დაიბადა ოზურგეთის მაზრის სოფელ ახალსაყდარში. დაამთავრა ჯერ სოფლის ორკლასიანი, შემდეგ ოზურგეთის დაწყებითი  სასწავლებელი და ჰუმანიტარული ტექნიკუმი. 1917 წლიდან იყო  ბოლშევიკური პარტიის წევრი. 1919 წელს ხელმძღვანელ როლს ასრულებდა გურიის კომკავშირის ორგანიზაციის დაარსებაში.

საქართველოს საბჭოთა ოკუპაციის შემდეგ ვაშაყმაძე პარტიულ-კომკავშირულ მუშაობას ეწეოდა: იყო დუშეთისა და ახალსენაკის  კომკავშირის სამაზრო კომიტეტების მდივანი. 1923 წელს მოსკოვში გაგზავნეს სწავლის გასაგრძელებლად. 1926 წელს დაამთავრა მოსკოვის სახელმწიფო უნივერსიტეტი, კომუნისტური აკადემიის ფილოსოფიის ინსტიტუტის ასპირანტურა. მუშაობდა იმავე ინსტიტუტის მეცნიერ-თანამშრომლად და ისტორიული მატერიალიზმის სექციის სწავლულ მდივნად. პედაგოგიურ მუშაობას ეწეოდა მოსკოვის უმაღლეს სასწავლებლებში, კითხულობდა დიალექტიკური და ისტორიული მატერიალიზმის კურსს.

1930 წელს  ვაშაყმაძე დანიშნეს საქართველოს პედაგოგიური ინსტიტუტის რექტორად. ამ თანამდებობაზე ის 1931 წლის სექტემბრამდე იმყოფებოდა. სხვადასხვა დროს იგი მუშაობდა საქართველოს სსრ განათლების სახალხო კომისრის მოადგილედ,  კიროვის სახელობის ამიერკავკასიის ინდუსტრიული ინსტიტუტის დირექტორად; 1934 წელს აირჩიეს საკავშირო მეცნიერებათა აკადემიის საქართველოს ფილიალის პრეზიდიუმის წევრად. მისი რედაქტორობით ქართულ ენაზე დასტამბულია მარქსის, ენგელსისა და ლენინის შრომები; არაერთი გამოკვლევა აქვს გამოქვეყნებული დიალექტიკური და ისტორიული მატერიალიზმის საკითხებზე. იყო ფილოსოფიის მეცნიერებათა  დოქტორი, პროფესორი. 1937 წელს დააპატიმრეს „ტროცკისტული კონტრრევოლუციური და ტერორისტული ორგანიზაციის“ წევრობის ბრალდებით და დახვრიტეს. რეაბილიტირებულია 1957 წელს.

## ლიტერატურა 
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:ოზურგეთის მუნიციპალიტეტში დაბადებულები
კატეგორია:დაბადებული 1901
კატეგორია:გარდაცვლილი 1937
კატეგორია:თბილისის სახელმწიფო უნივერსიტეტის რექტორები
კატეგორია:ქართველი ბოლშევიკები
იარენი

**იარენი** () — ნაურუს რაიონი და დე-ფაქტო დედაქალაქი. ფართობი — 1,50 კმ², 2005 წლის აღწერის მონაცემებით ამ ტერიტორიაზე ცხოვრობს 820 ადამიანი. იარენის ჩრდილოეთით მდებარეობს ბუადას, აღმოსავლეთით — მენენგის, ხოლო დასავლეთით — ბოეს რაიონები.

## მდებარეობა და მახასიათებლები 
მინი|მარცხნივ|200px|იარენი ნაურუში
იარენი მდებარეობს კუნძულის სამხრეთ ნაწილში , ვულკანური კონუსის მწვერვალზე წარმოშობილ მარჯნის ატოლზე.

კლიმატი ეკვატორული, ცხელი და ტენიანია. საშუალო თვიური ტემპერატურა შეადგენს დაახლოებით 28 °C-ს. ატმოსფერული ნალექები წელიწადში შეადგენს დაახლოებით 2000 მმ-ს. არცთუ იშვიათია გვალვები, ზოგჯერ კი წელიწადში 4500 მმ-მდე ნალექი მოდის. ყველაზე ტენიანი სეზონი გრძელდება ნოემბრიდან თებერვლის ჩათვლით, როდესაც ჭარბობს დასავლეთის მუსონები.

ბუნებრივი მცენარეულობა წარმოდგენილია ქოქოსის პალმით, პანდანუსით, ფიკუსით, დაფნით და სხვა ფოთლოვანი ხეებით. ასევე გავრცელებულია სხვადასხვა ბუჩქი. ნაურუს ცხოველთა სამყარო ღარიბია. ძუძუმწოვრებიდან აქ ბინადრობს მხოლოდ ვირთაგვა, ქვეწარმავლებიდან — ხვლიკი. ბევრია ფრინველი და მწერი.

## ქალაქის განვითარების ისტორია 
მინი|მარცხნივ|პარლამენტის შენობა
იარენის რაიონის ტერიტორიაზე პირველი ევროპული დასახლება გაჩნდა XIX საუკუნის 1830-იან წლებში. 1888 წელს იარენი შევიდა გერმანიის პროტექტორატის, მარშალის კუნძულების შემადგენლობაში, ხოლო 1914 წლიდან იმყოფებოდა დიდი ბრიტანეთის, ავსტრალიის და ახალი ზელანდიის ერთობლივ მმართველობაში. მეორე მსოფლიო ომის პერიოდში, 1942—1945 წლებში, რაიონი იაპონიის ჯარმა დაიკავა. 1968 წელს ნაურუმ მიიღო დამოუკიდებლობა, მაგრამ იარენი არ გამოცხადდა ქვეყნის ოფიციალურ დედაქალაქად. მენენგის რაიონთან ერთად, სადაც მდებარეობს პრეზიდენტის რეზიდენცია, ის გახდა მხოლოდ ნაურუს ადმინისტრაციული ცენტრი.

## ხელისუფლება და ადმინისტრაციული შენობები 
ამ ტერიტორიაზე მდებარეობს შემდეგი მნიშვნელოვანი ობიექტები:
* პარლამენტის შენობა
* ადმინისტრაციული ოფისები
* პოლიციის განყოფილება
* ნაურუს საერთაშორისო აეროპორტი და საჰაერო ტერმინალი

იარენი (და ზოგჯერ აივოც) ჩვეულებრივ მოიხსენიება, როგორც ნაურუს დედაქალაქი, თუმცა ეს ინფორმაცია მცდარია; რესპუბლიკას ამჟამად არ აქვს დედაქალაქი. იარენი დადგენილია გაერთიანებული ერების ორგანიზაციის მიერ, როგორც „მთავარი რაიონი“.

## მოსახლეობა, ენა, რელიგია 
2011 წლის აღწერის მონაცემებით, იარენის მოსახლეობის რაოდენობა შეადგენს 747 ადამიანს. რაიონის მოსახლეობას შორის ჭარბობენ ნაურუელები, მიკრონეზიელი ხალხის ჯგუფის წარმომადგენლები. მათი წილი ქალაქის მთელი მოსახლეობის დაახლოებით 90 %-ია. გარდა ამისა, იარენში ცხოვრობს ოკეანეთის სხვა კუნძულების მოსახლეობის დაახლოებით 5 %, ასევე — ჩინელების 3 %, დანარჩენი მოსახლეობა ევროპელია. ოფიციალური ენებია ნაურუული და ინგლისური. მორწმუნეებს შორის 60 %-ზე მეტი პროტესტანტია, დანარჩენი — კათოლიკე.

## კულტურა 
ქალაქის ერთადერთი ღირსშესანიშნაობა იაპონური შეიარაღების ორი მუზეუმია და მეორე მსოფლიო ომის დროინდელი მრავალრიცხოვანი ბუნკერები და კაპონირები. კუნძული ყველა მხრიდან გარშემორტყმულია ჩაძირული თვითმფრინავებითა და გემებით. ქალაქს აქვს საერთაშორისო აეროპორტი, ღირსშესანიშნაობათა რიცხვს აგრეთვე შეიძლება მივაკუთვნოთ პატარა მიწისქვეშა ტბა მოკუა-ველი.

## სქოლიო
კატეგორია:ნაურუ
კატეგორია:ნაურუს რაიონები
კატეგორია:ოკეანეთის დედაქალაქები
კატეგორია:ნაურუს ქალაქები
ალექსანდრე ერქომაიშვილი

**ალექსანდრე ერქომაიშვილი** (დ. 1887 — გ. 1937) — ქართველი რევოლუციონერი. რეპრესირებული.

## ბიოგრაფია
დაიბადა 1887 წლის 12 დეკემბერს სოფელ წითელმთაში (ოზურგეთის მაზრა). სწვალობდა თბილისის კომერციულ სასწავლებელში, სადაც ჩაება რევოლუციურ მოძრაობაში. მონაწილეობდა 1905-1907 წლების რევოლუციაში.

1907-1917 წლებში ერქომაიშვილი გადასახლებული იყო ქალაქ კრასნოიარსკში. 1917 წლის თებერვლის რევოლუციის შემდეგ გახდა კრასნოიარსკის მუშათა და ჯარისკაცთა დეპუტატების საბჭოს თავმჯდომარეა. 1917 წლის მაისში ის ერქომაიშვილი თბილისში დაბრუნდა. 1918-1920 წლებში მუშაობდა ცეკავშირში.

საქართველოში საბჭოთა ხელისუფლების დამყარების შემდეგ ერქომაიშვილი მუშაობდა სხვადასხვა თანამდებობებზე. იყო სასურსათო საქმეთა სახალხო კომისარი, ამიერკავკასიის საფინანსო ინსტიტუტის დირექტორი, საქართველოს პედაგოგიური ინსტიტუტის რექტორი (1931-1932 წწ.), უმაღლესი სასოფლო-სამეურნეო კომუნისტური სკოლის დირექტორი.

დახვრიტეს 1937 წელს.

## რესურსები ინტერნეტში 
კატეგორია:ქართველი რევოლუციონერები
კატეგორია:დაბადებული 1887
კატეგორია:გარდაცვლილი 1937
კატეგორია:ოზურგეთის მუნიციპალიტეტში დაბადებულები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:თბილისის სახელმწიფო უნივერსიტეტის რექტორები
ალექსანდრე
გიორგი კიკნაძე

**გიორგი კიკნაძე** (დ. 1902, ხაშური, საქართველო — გ. 3 სექტემბერი,   1963, თბილისი) — ქართველი ეკონომისტი, თბილისის სახელმწიფო უნივერსიტეტის რექტორი (1937-1938),  საქართველოს სსრ  საგარეო საქმეთა მინისტრი (1944–1952).

## ბიოგრაფია
გიორგი კიკნაძე დაიბადა 1902 წელს. საშუალო განათლება მიიღო ქ. ხაშურში. 1923 წელს დაამთავრა ჰუმანიტარული ტექნიკუმი. 1930 წელს დაამთავრა თბილისის სახელმწიფო უნივერსიტეტის სოციალურ-ეკონომიკური ფაკულტეტი და მიიღო ეკონომისტის სპეციალობა. იმავე წელს ჩაირიცხა უნივერსიტეტის ასპირანტურაში. 

1929–1934 წლებში გიორგი კიკნაძე იმყოფებოდა პარტიულ სამუშაოზე: საქართველოს  კომპარტიის თბილისის  ორგანიზაციის ლენინის რაიონულ კომიტეტში, თბილისის კომიტეტსა და გარეუბნის რაიონულ კომიტეტში. პარტიულ მუშაობას ათავსებდა პედაგოგიურ მოღვაწეობასთან. 

1934 წელს იგი მიავლინეს მოსკოვში უმაღლესი კომუნისტური განათლების ინსტიტუტში სასწავლებლად. 

1937 წელს, ამ ინსტიტუტის ასპირანტურის დამთავრების შემდეგ, მან დაიცვა დისერტაცია და მიიღო პედაგოგიკის მეცნიერებათა კანდიდატის სამეცნიერო ხარისხი. იგი 

დაინიშნა საბჭოთა კავშირის ხალხთა პედაგოგიკის ცენტრალური სამეცნიერო -კვლევითი ინსტიტუტის დირექტორად. 

1937 წლის ივლის-სექტემბერში  გიორგი კიკნაძე მუშაობდა საქართველოს სსრ განათლების სახალხო კომისრის  პირველ მოადგილედ. 1937–1938  წლებში იყო თბილისის უნივერსიტეტის რექტორი. მისი რექტორობის პერიოდში მთელ ქვეყანაში  ფართოდ აღინიშნა თსუ-ის დაარსების ოცი წლისთავი. 1938–1944 წლებში გიორგი კიკნაძე იყო საქართველოს სსრ განათლების სახალხო  კომისარი, ხოლო 1944-1952 წლებში-საქართველოს სსრ საგარეო საქმეთა მინისტრი. 

გიორგი კიკნაძე გარდაიცვალა 1963 წლის 3 სექტემბერს..

## შრომები 
გიორგი კიკნაძეს გამოქვეყნებული აქვს შრომები პედაგოგიკის საკითხებზე:
* “ნარკვევები სკოლის ისტორიიდან საბჭოთა საქართველოში”,
* “მოსწავლეებში კომუნისტური მორალის  აღზრდის  საკითხები “,
* "მოსწავლეთა აღზრდა საბჭოთა პატრიოტიზმისა და  სოციალისტური ინტერნაციონალიზმის სულისკვეთებით”,
* “მეცნიერულ-ათეისტური აღზრდა საბჭოთა სკოლაში”,
* “სკოლის ამოცანები სამამულო ომის პერიოდში”,
* “თბილისის სახელმწიფო უნივერსიტეტის ოცი წლისთავი” და სხვ.

## სქოლიო
კატეგორია:დაბადებული 1902
კატეგორია:გარდაცვლილი   3 სექტემბერი
კატეგორია:გარდაცვლილი 1963
კატეგორია:თბილისის სახელმწიფო უნივერსიტეტის რექტორები
კატეგორია:ხაშურში დაბადებულები
კატეგორია:საქართველოს საგარეო საქმეთა მინისტრები
კატეგორია:საქართველოს სსრ განათლების სახალხო კომისრები
გრუვ-მეტალი

**გრუვ-მეტალი** (“რიტმური მეტალი”,  — რიტმი), ცნობილი ასევე **პოსტ-თრეშის** სახელით, — მძიმე მეტალის, კონკრეტულად კი თრეშ მეტალის  ქვეჟანრი, რომელმაც ამჟამინდელი სახე 90-იან წლებში მიიღო. ეს ტერმინი ხშირად გამოიყენება Pantera-სა და Exhorder-ის შემოქმედების დასახასიათებლად. გრუვ-მეტალი თრეშ მეტალისგან იღებს ინტენსიურობასა და ხმის ხარისსხს და გვაწვდის მას საშუალო ტემპში დაკრული მუსიკით, უმეტესად, შემთხვევითი გადასვლებით სწრაფ ტემპში.

## სქოლიო 
კატეგორია:მძიმე მეტალის ჟანრები
კარლო ორაგველიძე

**კარლო ორაგველიძე** (დ. 1902, სოფ. შუხუთი, ლანჩხუთის რაიონი, რუსეთის იმპერია — გ. 11 ოქტომბერი, 1937) — ქართველი ისტორიკოსი.

## ბიოგრაფია 
დაიბადა 1902 წელს სოფელ შუხუთში (ლანჩხუთის რაიონი), გლეხის ოჯახში. სწავლობდა სოფლის სკოლაში, შემდეგ — გიმნაზიაში. უმაღლესი განათლება მიიღო მოსკოვში, სვერდლოვსკის სახელობის უნივერსიტეტში  (უნივერსიტეტის დამთავრების შემდეგ მას მიენიჭა წითელი პროფესორის სამეცნიერო წოდება). 

საბჭოთა ხელისუფლების დამყარების შემდეგ კარლო ორაგველიძე საქართველოს კპ (ბ) ცენტრალური კომიტეტის კულტურისა და პროპაგანდის განყოფილებას განაგებდა. 1935 წლის ივნისიდან 1937 წლის ივნისამდე თბილისის სახელმწიფო უნივერსიტეტის რექტორად იყო დანიშნული. 

1936 წლის 23 მარტს თსუ-ის ისტორიის ფაკულტეტის სამეცნიერო საბჭოს სხდომაზე წაიკითხა მოხსენება „საქართველოს ისტორიის საკითხისათვის“,  რომლის უმთავრესი მიზანი უნივერსიტეტის დამაარსებლის ივანე ჯავახიშვილის, როგორც ისტორიკოსის განქიქება და განადგურება იყო. კარლო ორაგველიძემ ივანე ჯავახიშვილის დამსახურება ქართული ისტორიოგრაფიის წინაშე მარტოოდენ ემპირიული მასალების, ფაქტების შეგროვებასა და მათ ერთგვარ სისტემატიტზაციამდე დაიყვანა. იმავე წელს მან თავისი მოხსენება თსუ-ის „შრომებშიც“ დაბეჭდა (1936 , V, პირველი სერია: საზოგადოებათმეცნიერებანი). 

კარლო ორაგველიძეს ეკუთვნის ნაშრომები მარქსისტულ-ლენინური თეორიისა და პარტიის ისტორიის სხვადასხვა საკითხზე. 

დახვრიტეს 1937 წელს.

## რესურსები ინტერნეტში 
კატეგორია:დაბადებული  1902
კატეგორია:გარდაცვლილი  11 ოქტომბერი
კატეგორია:გარდაცვლილი 1937
კატეგორია:ქართველი ისტორიკოსები
კატეგორია:თბილისის სახელმწიფო უნივერსიტეტის რექტორები
კატეგორია:საბჭოთა კავშირის რეპრესიების მსხვერპლნი საქართველოში
აბუსალათინის ზეთი

**აბუსალათინის ზეთი** () — გლიცერინისა და ცხიმოვანი მჟავების რთული ეთერი, მოყვითალო, მწებავი, უსიამოვნო გემოსი და სუსტი სუნის უშრობი ზეთი. მიიღება აბუსალათინის მარცვლებისგან . უწყლო სპირტს ეთერსა და ქლოროფორმს ერევა ნებისმიერი შეფარდებით. გაცივებისას (-16 გრადუსი) სქელდება და იქცევა ლაბისებრ მასად. დნობის ტემპერატურა 313 °C, სიმკვრივე 961 გ/სმ3. , გასაპვნის რიცხვი 176 - 186, იოდის რიცხვი 82 - 88. იყენებენ საპოხად, აგრეთვე საპნის, ოლიფისა, და სხვ. დასამზადებლად. გოგირდმჟავით დამუშავებულ ა. ზეთს (ე. წ. ალიზარინის ზეთი) ა.ზ-ს მედიცინაში ხმარობენ საფაღარათო საშუალებად.

## ლიტერატურა
## სქოლი
კატეგორია:მცენარეული ზეთები
დავით ყიფშიძე

**დავით ყიფშიძე**  (დ. 1902   სოფ. ალავერდი, ზესტაფონის რაიონი, რუსეთის იმპერია — გ. 31 აგვისტო, 1957) — ქართველი პედაგოგი.

## ბიოგრაფია 
1921 წელს დაამთავრა ქუთაისის რეალური სასწავლებელი და იმავე წელს სწავლა განაგრძო თბილისის სახელმწიფო უნივერსიტეტში. 1925 წელს დაასრულა პედაგოგიური ფაკულტეტის ფილოსოფიის კურსი. 

1925–1927 წლებში დ. ყიფშიძე იყო სოფელ კიცხის გლეხთა და ახალგაზრდობის სკოლის გამგე. 1927–1932  წლებში მუშაობდა ქალაქ ზესტაფონში საშუალო სკოლის დირექტორის მოადგილედ. 1932–1934 წლებში სწავლობდა ლენინგრადის პედაგოგიკის სამეცნიერო-კვლევითი ინსტიტუტის ასპირანტურაში. 1934–1937 წლებში ქუთაისის პედაგოგიურ ინსტიტუტში ასწავლიდა პედაგოგიკის ისტორიას. 1937–1938 წლებში მუშაობდა საქართველოს სსრ განათლების სახალხო კომისრის მოადგილედ. 

1938 წლის ოქტომბრიდან 1942 წლის თებერვლამდე დიმიტრი ყიფშიძე თბილისის სახელმწიფო უნივერსიტეტის რექტორი იყო. 1942 წლიდან 1949 წლამდე — საქართველოს სსრ პედაგოგიურ მეცნიერებათა ინსტიტუტის დირექტორი. 1947 წელს დაინიშნა ქუთაისის პედაგოგიური ინსტიტუტის პედაგოგიკის კათედრის გამგედ და გარდაცვალებამდე შეთავსებით მუშაობდა თბილისის სახელმწიფო უნივერსიტეტში პედაგოგიკის კათედრის დოცენტად. 1947 წლის აპრილში დაიცვა დისერტაცია თემაზე: „პედაგოგიკის საგანი“, რისთვისაც მიენიჭა პედაგოგიკის მეცნიერებათა კანდიდატის სამეცნიერო ხარისხი. 

დიმიტრი ყიფშიძე სისტემატურად თანამშრომლობდა პედაგოგიურ პრესაში, მრავალი ნაშრომი აქვს გამოქვეყნებული პედაგოგიკის თეორიასა და ისტორიის საკითხებზე. გარდაიცვალა 1957 წლის 31 აგვისტოს.        

## რესურსები ინტერნეტში 
## სქოლიო
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის რექტორები
კატეგორია:დაბადებული 1902
კატეგორია:ზესტაფონის მუნიციპალიტეტში დაბადებულები
კატეგორია:გარდაცვლილი 31 აგვისტო
კატეგორია:გარდაცვლილი 1957
ივლისი 2010

**ივლისი - 2010** წლის მეშვიდე თვეა. დაიწყო ხუთშაბათს და დამთავრდა 31 დღის შემდეგ შაბათს.

## პორტალი:ახალი ამბები 
07
აგვისტო 2010

**აგვისტო - 2010** წლის მერვე თვეა. დაიწყო კვირას და დამთავრდა 31 დღის შემდეგ სამშაბათს.

## პორტალი:ახალი ამბები 
08
მერიდის შტატი

მინი|მარჯვნივ|300 პქ|ქალაქ მერიდის გარეუბანი
**მერიდა** () – შტატი დასავლეთ ვენესუელაში,  ანდებში.

ფართობი 11 300 ათ. კმ². მოსახლეობა 843 800 ათასი კაცი. 

ადმინისტრაციული ცენტრი  — მერიდა, მდებარეობს ზღვის დონიდან 1630 მეტრ სიმაღლეზე.

შტატის ტერიტორიაზე ბევრი მდინარე და ტბაა. ყველაზე დიდი მდინარეა – ჩამა. ქალაქის მახლობლად მდებარეობს ვენესუელის უმაღლესი მწვერვალი –  ბოლივარის პიკი (4981 მ).

მერიდის შტატის ეკონომიკის ძირითადი სახეობაა ტურიზმი, მიწათმოქმედება და  სამთო მრეწველობა. 

## მუნიციპალიტეტები და მუნიციპალური ცენტრები 
მერიდის შტატი მოიცავს 23 მუნიციპალიტეტს, ესენია::
# Alberto Adriani (El Vigía)
# Andrés Bello (La Azulita)
# Antonio Pinto Salinas (Santa Cruz de Mora)
# Aricagua (Aricagua)
# Arzobispo Chacón (Canagua)
# Campo Elías (Ejido)
# Caracciolo Parra Olmedo (Tucaní)
# Cardenal Quintero (Santo Domingo)
# Guaraque (Guaraque)
# Julio César Salas (Arapuey)
# Justo Briceño (Torondoy)
# Libertador (Mérida)
# Miranda (Timotes)
# Obispo Ramos de Lora (Santa Elena de Arenales)
# Padre Noguera (Santa María de Caparo)
# Pueblo Llano (Pueblo Llano)
# Rangel (Mucuchíes)
# Rivas Dávila (Bailadores)
# Santos Marquina (Tabay)
# Sucre (Lagunillas)
# Tovar (Tovar)
# Tulio Febres Cordero (Nueva Bolivia)
# Zea (Zea)

## რესურსები ინტერნეტში 
* მერიდის შტატის ოფიციალური საიტი 
* მერიდის გზამკვლევი 

კატეგორია:ვენესუელის შტატები
კატეგორია:მერიდის შტატი
ოქტომბერი 2010

**ოქტომბერი - 2010** წლის მეათე თვეა. დაიწყო პარასკევს და დამთავრდა 31 დღის შემდეგ კვირას.

## პორტალი:ახალი ამბები 
10
ნოემბერი 2010

**ნოემბერი - 2010** წლის მეთერთმეტე თვეა. დაიწყო ორშაბათს და დამთავრდა 30 დღის შემდეგ სამშაბათს.

## პორტალი:ახალი ამბები 
11
დეკემბერი 2010

**დეკემბერი - 2010** წლის მეთორმეტე თვეა. დაიწყო ოთხშაბათს და დამთავრდა 31 დღის შემდეგ პარასკევს.

## პორტალი:ახალი ამბები 
12
სექტემბერი 2010

**სექტემბერი - 2010** წლის მეცხრე თვეა. დაიწყო ოთხშაბათს და დამთავრდა 30 დღის შემდეგ ხუთშაბათს.

## პორტალი:ახალი ამბები 
09
ექსტრემალური მეტალი

**ექსტრემალური მეტალი** — ტერმინი, რომელსაც გამოიყენებენ მძიმე მეტალის რიგი ქვეჟანრების დასახასიათებლად, რომლებიც ადრეული 1980-იანების შემდეგ ჩამოყალიბდნენ. ამ განსაზღვრების ქვეშ ხშირად ექცევა უფრო აგრესიული, უხეში, მიწიშქვეშა და არა-კომერციული ჟანრები, როგორებიცაა ბლეკ-მეტალი, დეზ მეტალი, დუმ-მეტალი, თრეშ მეტალი და ზოგჯერ სპიდ მეტალიც.

მიუხედავად იმისა, რომ ექსტრემალური მეტალის ქვეჟანრები მეტად ცნობილი და მეინსტრიმული მუსიკა არაა, რადგან, განსაზღვრებიდან გამომდინარე, კონტრკულტურულია, ექსტრემალურმა მეტალმა გავლენა იქონია მრავალ ჯგუფზე, მძიმე მეტალს შიგნით თუ გარეთ.

## სქოლიო 
კატეგორია:ექსტრემალური მეტალი
კატეგორია:მძიმე მეტალის ჟანრები
მალტის მორაგბეთა ეროვნული ნაკრები

**მალტის მორაგბეთა ეროვნული ნაკრები** () — მორაგბეთა ეროვნული ნაკრები მალტიდან. ჯერჯერობით მათ არცერთ რაგბის მსოფლიო ჩემპიონატზე არ აქვთ ნათამაშები. მალტის ნაკრებმა პირველი ოფიციალური თამაში ჩაატარა 2000 წელს მოლდოვის ნაკრებთან. ამჟამად ის 2A დივიზიონში ასპარეზობს.

## რესურსები ინტერნეტში 
*Malta Rugby Union official website
*Malta  on rugbydata.com

კატეგორია:რაგბის ეროვნული ნაკრებები
მორაგბეთა ეროვნული ნაკრები
გრანჟი

**გრანჟი** (ხანდახან მოხსენიებული როგორც **სიეტლის მუსიკა**) — ალტერნატიული როკის ქვეჟანრი, რომელიც შუა 1980-იანებში ჩამოყალიბდა ამერიკის შტატ ვაშინგტონში, კონკრეტულად კი სიეტლის მიდამოებში. იმის გამო, რომ ჟანრზე გავლენა იქონიეს ჰარდკორ-პანკმა, მძიმე მეტალმა და ინდი-როკმა, გრანჟი ხასიათდება ელექტრო გიტარებზე მძიმედ დისტორშენით კონტრასტული დინამიკური მუსიკის ფონზე და ხშირად აპათიური ან შიშის გრძნობით სავსე ტექსტებით. ბევრი გრანჟ მუსიკოსი შემჩნეულია მოუწესრიგებელი გარეგნობით და თეატრალურობის უარყოფით (თავად ტერმინი „გრანჟიც“ მომდინარეობს სლენგისგან, რომელიც „ჭუჭყს“, „სიბინძურეს“ აღნიშნავს).

გვიან 1980-იანებში ადრეული გრანჟ-მოძრაობა ერთიანდებოდა სიეტლური ლეიბლის Sub Pop-ის გარშემო. გრანჟმა კომერციულ წარმატებას მიაღწია 1990-იანი წლების დასაწყისში, ძირითადად Nirvana-ს ალბომის Nevermind და Pearl Jam-ის ალბომის Ten გამოშვების გამო. ამ ჯგუფების წარმატებამ პოპულარული გახადა ალტერნატიული როკი, ხოლო გრანჟი მძიმე როკის ყველაზე პოპულარულ ფორმად აქცია იმ დროისთვის. მიუხედავად ამისა, განჟის შემსრულებელმა ბევრმა ჯგუფმა წარუმატებლობა განიცადა: ზოგი მათგანი დაიშალა, ზოგიც კი 1990-იანების მიწურულს აღარ ჩანდნენ მუსიკალურ ასპარეზზე. მათი გავლენა კი კვლავ იგრძნობა თანამედროვე როკ-მუსიკაზე.

## სქოლიო 
კატეგორია:როკ-მუსიკის ჟანრები
ადამსტაუნი (პიტკერნის კუნძულები)

**ადამსტაუნი** () — დიდი ბრიტანეთის ზღვისიქითა ტერიტორიის პიტკერნის კუნძულების ერთადერთი დასახლებული პუნქტი და მისი ადმინისტრაციული ცენტრი. სახელი მას ეწოდა მებრძოლ ჯონ ადამსის პატივსაცემად. ადამსტაუნში ცხოვრობს 45 ადამიანი (2012) და ის მსოფლიოში ყველაზე ნაკლებად დასახლებული დედაქალაქია.

## გეოგრაფია 
დასახლებული პუნქტი მდებარეობს წყნარ ოკეანეში მდებარე პიტკერნის კუნძულის ცენტრალური ნაწილის ჩრდილოეთში და ახლოსაა ბაუნტის ყურესთან, რომელიც კუნძულის ერთადერთი საზღვაო პორტია.

ადამსტაუნში არის კათოლიკური ეკლესია, სამრეკლო, ქალაქის მოედანი. მიუხედავად იმისა, რომ იგი საკმაოდ შორსაა დანარჩენი მსოფლიოსაგან. სკოლებს აქვთ ინტერნეტთან კავშირი, მუშაობს ტელევიზია და ტელეფონი.

## ლიტერატურა
## იხილეთ აგრეთვე 
* პიტკერნის კუნძულები

## რესურსები ინტერნეტში 
* Adamstown travel guide

## სქოლიო
კატეგორია:ოკეანეთის დედაქალაქები
კატეგორია:პიტკერნის კუნძულების ქალაქები
შვედეთის მორაგბეთა ეროვნული ნაკრები

**შვედეთის მორაგბეთა ეროვნული ნაკრები** – ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის 2B დივიზიონში ასპარეზობს.

კატეგორია:რაგბის ეროვნული ნაკრებები
მორაგბეთა ეროვნული ნაკრები